open-index/open-wikipedia-markdown huggingface dataset:
Gaumukhasana

**Gaumukhasana** (; ATSA: *Gaumukhāsana*) atau **Sikap Muka Lembu** (Jawi: )  ialah asana duduk dalam hathayoga dan yoga moden sebagai senaman, yang kadangkala digunakan untuk meditasi.

## Etimologi dan asal-usul

Nama ini berasal daripada perkataan Sanskrit गौ *gau* yang bermaksud "lembu", मुख *mukha* yang bermaksud "muka" atau "mulut", dan आसन *asana* yang bermaksud "postur" atau "duduk". Kaki yang bersilang dikatakan kelihatan seperti mulut lembu, manakala siku yang bengkok kononnya kelihatan seperti telinga lembu.

Sikap ini adalah purba kerana ia dihuraikan dalam *[[Darshanopanishad]]* (3.3–4), yang ditulis sekitar abad ke-4. Ia turut disenaraikan dalam 84 asana dalam *[[Hatharatnavali]]* dari abad ke-17 (3.7–20). Walau bagaimanapun, bentuk semasa Gaumukhasana dengan tangan di belakang badan hanya disebut dalam teks tantra purba seperti *[[Ahirbudhnyasanhita]]*. Ia kadangkala diamalkan dalam meditasi dan pranayama.

## Penerangan

Sikap ini dimulakan daripada posisi melutut dengan menyilangkan kaki; tumit kaki atas dimasukkan ke bawah paha bawah berhampiran punggung. Lengan pada sisi kaki bawah diangkat, lengan bawah dibengkokkan ke bawah, manakala lengan yang satu lagi mencapai ke bawah di belakang badan dengan lengan bawah dibengkokkan ke atas, supaya tangan dapat berpautan di antara tulang belikat.

Posisi duduk boleh diubah suai sama ada dengan meletakkan selimut berlipat di atas tumit, dan jika perlu, satu lagi di bawahnya.

Pose ini meregangkan bahu. Posisi tangan boleh diubah suai menggunakan tali untuk memanjangkan jangkauan bagi mereka yang tidak dapat mempertemukan tangan di belakang badan. Sikap ini tidak digalakkan untuk individu yang mempunyai kecederaan "*[[Manset pemutar|rotator cuff]]*".

Sikap persediaan untuk Gaumukhasana termasuk Baddhakonasana dan Garudasana. Sikap balas pula termasuk Dandasana, Paschimottanasana, dan Purvottanasana.

## Lihat juga

* Senarai asana

## Rujukan

## Bacaan lanjut

* 
*
Charli XCX

**Charlotte Emma Aitchison**  ; lahir 2 Ogos 1992), juga lebih dikenali sebagai **Charli XCX**, ialah seorang penyanyi dan penulis lagu British. Beliau mula memuatnaik lagu di Myspace pada tahun 2008 sebelum memasuki arena rave London. Selepas menandatangani kontrak rakaman dengan Asylum Records pada tahun 2010, Charli XCX mengeluarkan beberapa siri single dan pita adunan pada awal tahun 2010-an. Pada tahun 2012, beliau telah muncul dalam "I Love It" oleh duo Sweden Icona Pop, yang menjadi lagu nombor satu pertamanya di UK dan menerima kejayaan global. Album studio sulungnya yang mendapat ulasan positif, *True Romance* (2013), gagal memenuhi jangkaan komersial.

## Rujukan

## Pautan luar

* 
* 
* 
* 
* ''Charli XCX's Best Song Ever'' (BBC Radio 1)
Pilihan raya umum Tonga 2025

Pilihan Raya diadakan di Tonga pada 20 November 2025. Beberapa isu-isu penting yang dikempenkan termasuk kos sara hidup dan pengaruh monarki negara dalam kerajaan prominent campaign issues included the cost of living and the monarchy's influence in government.

ʻAisake Eke menjadi perdana menteri pada Januari 2025. Beliau menggantikan Siaosi Sovaleni yang berkhidmat dari 2021 sehingga perletakan jawatan pada Disember 2024 yang dilakukan sebentar sebelum mendapat undi tidak percaya dimana Eke yang memulakannya. Pada Ogos 2025, parlimen meluluskan rang undang-undang untuk mengantikan menteri luar dengan sebuah entiti iaitu Yang Dimulianya Khidmat Diplomatik (*His Majesty Diplomatic Services*)) yang akan berada dibwah kuasa monarki. Golongan diraja menyokong rang tersebut tetapi peguambela pro-demokrasi mengkritikannya.

Pada pertama kali sejak penubuhannya. ''Democratic Party of the Friendly Islands'' tidak berjaya untuk memenangi mana-mana kerusi. Hanya seorang sahaja wanita yang dilantik, manakala dua menteri kabinet telah kalah kerusi mereka. Peratus undian adalah 49%, menurun daripada 62% dalam pilihan raya 2021. Parlimen melantik Perdana Menteri pada 15 Disember. Dua ahli parlimen dicalonkan iaitu Perdana Menteri Eke and Speaker Parlimen Fatafehi Fakafānua. Pencalonan Fakafānua iaitu seorang yang berkaitan dengan Raja Tupou VI menandakan pertama kalinya seorang ahli bangsawan dicalonkan untuk perdana menteri sejak 2010. Fakafānua mengalahkan Eke dan menjadi ahli bangsawan kedua menjawat jawatan perdana menteri sejak kedemokrasian.

## Rujukan
Lee Beom-seok

**Lee Beom-seok** (; 20 Oktober 1900 – 11 Mei 1972), juga dikenali dengan nama seni **Cheolgi**, merupakan seorang aktivis kemerdekaan Korea yang pernah berkhidmat sebagai Perdana Menteri Korea Selatan dari tahun 1948 hingga 1950. Beliau juga mengetuai Persatuan Belia Kebangsaan Korea.

## Kehidupan awal
Lee Beom-seok dilahirkan pada 20 Oktober 1900 di Seoul, Empayar Korea. Bapanya merupakan seorang pegawai tentera. Beliau ialah keturunan kepada Gwangpyeong Daegun (광평대군; 廣平大君), putera kepada Raja Sejong Agung.

## Kerjaya dalam buangan
Lee dan ribuan aktivis kemerdekaan Korea yang lain pergi ke dalam buangan di Republik China selepas penindasan ganas oleh Jepun terhadap Gerakan 1 Mac.

Pada tahun 1919, beliau mula belajar di Akademi Tentera Shinheung (Korea: 신흥무관학교; Hanja: 新興武官學校), yang ditubuhkan untuk membina angkatan tentera bagi memperjuangkan kemerdekaan. Tidak lama kemudian, Lee terlibat dalam Pertempuran Cheongsanri, iaitu pertempuran selama enam hari di timur Manchuria menentang Jepun.

Pada tahun 1941, beliau berkhidmat sebagai jeneral dan ketua turus dalam Tentera Pembebasan Korea, iaitu angkatan tentera bagi Kerajaan Sementara Republik Korea. Beliau juga memainkan peranan penting dalam rundingan dengan Pejabat Perkhidmatan Strategik Amerika Syarikat untuk mewujudkan Projek Eagle, satu misi bersama dengan Kerajaan Sementara bagi menyusup masuk ke Korea yang diduduki semasa Perang Dunia Kedua.

Pada tahun 1945, Lee cuba kembali ke Korea tetapi terpaksa kekal dalam buangan di China.

## Pembebasan Korea
Pada tahun 1946, beliau kembali ke Korea dan membantu menubuhkan Persatuan Belia Kebangsaan Korea bersama Ahn Ho-sang. Beliau menentang rundingan utara-selatan yang dipelopori oleh Kim Ku (남북협상; 南北協商) dan berpihak kepada Syngman Rhee untuk menubuhkan sebuah kerajaan bersepadu di Korea Selatan. Beliau berkhidmat sebagai perdana menteri pertama negara baharu itu dari 31 Julai 1948 hingga 20 April 1950.

Selepas tamat tempoh jawatannya, Lee Beom-seok berkhidmat sebagai Duta Besar Korea ke Republik China serta sebagai Setiausaha Dalam Negeri. Beliau bertanding bagi jawatan Naib Presiden pada tahun 1952 dan sekali lagi pada tahun 1956, namun gagal memenangi kedua-dua pilihan raya tersebut. Sepanjang tahun 1960-an, beliau kekal sebagai pemimpin pembangkang yang tegas terhadap parti kerajaan. Pada akhir kerjayanya, Lee berkhidmat sebagai penasihat kepada Lembaga Penyatuan Nasional (국토통일원; 國土統一院) dan membimbing Park Chung Hee sebagai seorang tokoh negara yang disegani.

Pada 10 Mei 1972, beliau dikurniakan ijazah kepujian oleh Akademi Cina Taiwan.

## Kematian
Beliau meninggal dunia pada 11 Mei 1972, sehari selepas menerima ijazah kehormat tersebut. Beliau meninggal dunia akibat serangan jantung di Hospital Seongmo, Myeong-dong, Seoul. Upacara pengebumian negara diadakan pada 17 Mei di dataran Namsan, dan beliau dikebumikan di Tanah Perkuburan Negara Seoul.

## Catatan

## Pautan luar
* Lee Beom-seok Memorial museum 
* Lee Beom-seok
José Antonio Kast

**José Antonio Kast Rist** (lahir 18 Januari 1966) ialah ahli politik Chile, peguam dan presiden terpilih Chile selepas memenangi pilihan raya. Beliau berkhidmat dalam Dewan Perwakilan dari 2002 hingga 2018, mewakili daerah ibu negeri Santiago. Kast merupakan ahli Kesatuan Demokratik Bebas sehingga 2016. Beliau kemudiannya menjadi ahli politik bebas dan menubuhkan Parti Republik Chile pada 2019.

## Rujukan
Kuil Solomon

**Kuil Solomon** ialah sebuah gereja yang terletak di Aizawl, Mizoram, India. Kuil ini dibina oleh kumpulan agama Kristianiti Tanpa Denominasi, Kohhran Thianglim. Gereja ini merupakan salah satu gereja yang terbesar di Negeri Mizoram. 

## Rujukan
Filemografi Nina Nadira

Berikut senarai karya lakonan dan pengacara Nina Nadira dalam karier seninya.

## Drama

## Telefilem

## Drama web

## Teater

## Televisyen

## Videografi

## Pautan luar
Filemografi Nabil Aqil

Berikut senarai karya lakonan Nabil Aqil dalam karier seninya.

## Filem

## Drama

## Drama web

## Telefilem

## Muzik video

## Pautan luar
*
Portal (permainan video)

***Portal*** ialah suatu permainan pelantar teka-teki tahun 2007 yang dibangunkan dan diterbitkan oleh Valve. Ia pada asalnya dikeluarkan dalam satu berkas, *The Orange Box* untuk Windows, Xbox 360 dan PlayStation 3. Sejak itu telah dialihkan ke sistem lain, termasuklah Mac OS X, Linux, Android (melalui Nvidia Shield) dan Nintendo Switch.

*Portal* terdiri terutamanya daripada satu siri teka-teki yang mesti diselesaikan dengan merentas jarak watak dan objek ringkas pemain menggunakan "Peranti Portal Genggam Sains Bukaan", juga dirujuk sebagai "senjata portal", sebuah peranti yang boleh mencipta portal intramatra antara dua satah rata. Watak pemain, Chell, dicabar dan dicemuh oleh binaan kecerdasan buatan yang dinamakan GLaDOS (Bentuk Hidup Genetik dan Sistem Pengendalian Cakera) untuk menyelesaikan setiap teka-teki di Pusat Pengayaan Sains Bukaan menggunakan senjata portal dengan janji untuk menerima kek apabila semua teka-teki selesai. Sistem fizik Source Engine membolehkan tenaga kinetik dikekalkan melalui portal, memerlukan penggunaan kreatif portal untuk bergerak melalui ruang ujian. Unsur permainan ini adalah berdasarkan konsep yang serupa daripada permainan *Narbacular Drop*; ramai anggota pasukan dari Institut Teknologi DigiPen yang bekerja di *Narbacular Drop* telah diupah oleh Valve untuk penciptaan *Portal*, menjadikannya pengganti rohaniah kepada permainan.

*Portal* diiktiraf sebagai salah satu permainan paling asli pada tahun 2007, meskipun terdapat beberapa kritikan kerana tempohnya yang singkat. Ia menerima pujian atas keasliannya, tatamain yang unik serta jalan cerita dan komedi gelap. GLaDOS, yang disuarakan oleh Ellen McLain dalam versi bahasa Inggeris, menerima pujian atas perlakonannya yang unik, dan lagu kredit akhir "Still Alive" yang ditulis oleh Jonathan Coulton untuk permainan tersebut dipuji kerana gubahan dan kelucuannya yang asli. *Portal* sering disebut sebagai salah satu permainan video terhebat yang pernah dihasilkan. Tidak termasuk jualan muat turun di Steam, lebih empat juta salinan permainan telah terjual sejak pelancarannya. Disebabkan oleh kepopularannya, Valve menghasilkan barang niaga rasmi termasuklah senjata portal model dan mainan lembut Companion Cubes, serta penghasilan semula kek peminat.

Versi kendiri dengan teka-teki tambahan, ***Portal: Still Alive*** juga diterbitkan oleh Valve pada perkhidmatan Xbox Live Arcade pada Oktober 2008 secara eksklusif untuk Xbox 360. Susulannya, *Portal 2* dikeluarkan pada tahun 2011, yang mengembangkan jalan cerita, menambah beberapa mekanik permainan dan menyertakan mod berbilang pemain kerjasama. Port untuk Nintendo Switch dikeluarkan sebagai sebahagian daripada *Portal: Companion Collection* pada Jun 2022.

## Rujukan

## Pautan luar
* 
*   
* Laman web rasmi ''Portal with RTX''
Telinga (cerpen)

***Telinga*** adalah sebuah cerita pendek dari Indonesia karya Seno Gumira Ajidarma yang dimuatkan dalam rampaian cerpen *[[Saksi Mata]]*. Di Timor Leste, cerpen ini diterbitkan dalam bahasa Portugis dengan judul *Orelhas*, yang dibuat oleh João Paulo Tavares Esperança dan diterbitkan dalam tambahan sastera *[[Varzea de Letras]]* edisi Oktober/November 2004.

## Huraian
Dalam bukunya *Ketika Jurnalisme Dibungkam Sastra Harus Bicara* (Yogyakarta, Yayasan Bentang Budaya, 1997), Seno menulis bahawa ilham penulisan *Telinga* muncul ketika gabenor Timor Timur Mário Viegas Carrascalão menerima empat pemuda di pejabatnya, dua daripada mereka terpotong telinganya.

Karya ini pertama kali terbit dalam surat khabar *[[KOMPAS]]* pada tanggal 9 Ogos*Telinga* kembali diterbitkan dalam *Pelajaran Mengarang* (cerita-cerita pilihan *KOMPAS* pada tahun 1993). *Telinga* diterjemahkan ke dalam bahasa Inggeris oleh Riana Puspasari dan terbit dengan judul ***Ears*** dalam *[[The Jakarta Post]]* pada tahun 1994. Cerpen ini kemudian diterjemahkan kembali dalam bahasa Inggeris oleh Jan Lingard, diterbitkan dengan judul *Ears* di *Inside Indonesia* pada bulan Jun 1995.

## Rujukan
Taste of Cincinnati

***Taste of Cincinnati*** merupakan festival seni kulinari yang paling lama berlangsung di Amerika Syarikat. Bermula pada tahun 1979, festival ini telah diadakan setiap tahun pada hujung minggu Hari Peringatan di Pusat Bandar Cincinnati, Ohio. Lebih daripada 40 restoran mewah dipaparkan di festival ini, dan anugerah "*Best of Taste*" diberikan setiap tahun. Selain makanan, festival ini mengetengahkan bakat muzik tempatan. Empat pentas untuk persembahan menampilkan muzik country, rock, pop dan jazz. Kira-kira 500,000 orang menghadiri *Taste of Cincinnati* setiap tahun, menjadikannya salah satu festival jalanan terbesar di negara ini.

## Sejarah
Idea *Taste of Cincinnati* berasal daripada *Taste of the Big Apple News*, yang ditemui oleh Karen Maier, naib presiden pemasaran Frisch ketika itu, dalam Nation's Restaurant News, sebuah penerbitan yang merangkumi industri perkhidmatan makanan Amerika.

*Taste of Cincinnati* bermula pada tahun 1979 sebagai festival sepanjang hari di Piatt Park, yang sebelum ini dikenali sebagai Garfield Park, dimana kira-kira 5,000 orang hadir. Pada tahun 1981, satu lagi hari telah ditambah kepada perayaan tersebut, dan pada tahun 1988, satu lagi hari telah ditambah, menjadikan jumlahnya tiga hari (bilangan hari yang dikhaskan untuk acara tersebut pada masa ini). Pada masa ini, perayaan juga dipindahkan dari Piatt Park ke Central Parkway di Pusat Bandar Cincinnati.

Setelah siapnya pengubahsuaian Dataran Fountain Tyler Davidson bernilai $42 juta pada tahun 2007, festival tersebut sekali lagi dipindahkan, kali ini ke Fifth Street, mengambil enam blok, dari Race to Broadway,  berhampiran gugusan hotel di Pusat Bandar Cincinnati, termasuk The Cincinnatian, Garfield Suites Hotel, Hyatt Regency Cincinnati, Millennium Hotel Cincinnati, The Terrace Hotel dan Westin Hotel Cincinnati.

Pada tahun 1997, *Taste of Cincinnati* telah dipilih daripada lebih 40,000 acara khas di seluruh Amerika Syarikat sebagai Acara Makanan Terbaik Tahun Ini oleh Events Business News.

Dalam beberapa tahun kebelakangan ini, festival tersebut telah diadakan di lima blok di sepanjang Fifth Street, yang merangkumi dari Vine Street hingga Sycamore Street.

Tiada festival pada tahun 2020, tetapi festival maya telah diadakan di tempatnya.

## ''Best of Taste''
Setiap tahun, pengusaha restoran boleh memasukkan hidangan restoran mereka ke dalam pertandingan *Best of Taste* sebagai sebahagian daripada *Taste of Cincinnati*. Terdapat beberapa kategori yang boleh dikelaskan untuk entri makanan: Pembuka Selera, Sup dan Salad, Makanan Laut, Hidangan Utama, Hidangan Utama Vegetarian, Pencuci Mulut dan yang dikenali sebagai "*Best Damned Dish*". *Best Damn Dish* ialah pemenang keseluruhan pertandingan Best of Taste. Selain daripada *Best Damned Dish*, dengan hanya pemenang hadiah utama, setiap kategori lain menganugerahkan tiga hidangan: Rasa Terbaik (*<small>Best of Taste</small>*), Anugerah Kecemerlangan (*<small>Award of Excellence</small>*) dan Anugerah Merit (*<small>Award of Merit</small>*). Restoran yang memenangi anugerah ini sering dengan bangganya mempamerkan sijil mereka di dalam fasiliti mereka.

## Rujukan
G. Pasamanickam

Tan Sri **G. Pasamanickam** (1920-2016) ialah ahli politik Malaysia berketurunan India. Beliau merupakan mantan Senator selama dua penggal (1980-1986) dan ADUN  (1969-1974). Di peringkat parti beliau ialah bekas Naib Presiden MIC dan bekas Pengerusi MIC Johor.

## Rujukan
Luís Montenegro

**Luís Filipe Montenegro Cardoso de Morais Esteves** () ialah seorang politik Portugal yang semasa ini berkhidmat sebagai Perdana Menteri Portugal sekali gus berkhidmat sebagai Presiden Parti Sosial Demokrat (PSD). Dia ialah ahli Majlis Republik dari Aveiro dari tahun 2002 sehingga 2018, memimpin kumpulan parlimen partainya dari tahun 2011. Dia dikalahkan oleh Rui Rio dalam pemilihan kepemimpinan partainya tahun 2020, dan menang melawan Jorge Moreira da Silva pada tahun 2022.

## Rujukan
Do Re Mi (siri filem)

Siri filem **Do Re Mi** mempunyai empat filem komedi:

# *[[Do Re Mi (filem)|Do Re Mi]]* (1966)
# *[[Nasib Do Re Mi]]* (1966)
# *[[Laksamana Do Re Mi]]* (1972)
# *[[Si Jantung Hati]]* (1986)

Senarai tersebut bukan sekuel langsung kerana tiada rujukan kanon mengenai peristiwa-peristiwa dari filem-filem sebelumnya.
Konsert Countdown MeleTOP (2025)

***Konsert Countdown MeleTOP (2025)*** ialah sebuah acara hiburan mega yang dianjurkan oleh ***[[MeleTOP]]*** bersama ***[[Astro]]*** sebagai sebahagian daripada sambutan ambang Tahun Baharu di ***IOI City Mall, Putrajaya***. Acara ini menyajikan malam muzik dan hiburan tanpa henti, bermula dari petang hingga lewat malam pada ***31 Disember 2024***, diakhiri dengan detik countdown ke tengah malam dan pertunjukan bunga api yang memukau bagi menyambut tahun baharu.

## Persembahan
Berikut ialah senarai artis yang membuat persembahan sepanjang konsert (mengikut turutan):

* Noki K-Clique
* Shiha Zikir
* Ayda Jebat
* Hael Husaini
* Khai Bahar
* Rizal Rasid
* Bunga Isme
* Noraniza Idris
* Fahimi Rahmat
* Firdaus Rahmat
* Shila Amzah
* Nadeera Zaini
* Naqiu Boboy
* Aina Abdul
* Illa Sabry (GV 11)
* Ronnie Hussein (GV 11)
* Sheila Abdull (GV 11)
* Fairuz Selamat (GV 11)
* Ramli Sarip
* Drama Band

## Anugerah
### Pengiktirafan
***Konsert Countdown MeleTOP (2025)*** juga dinobatkan sebagai ***Best Branded Programme (National Winner)*** di ***Asian Academy Creative Awards 2025***, satu penghormatan kepada skala dan pengaruh acara.

## Rujukan

## Pautan Luar

* 
* 
* 
* 
*Saluran MeleTOP di YouTube
George Tupou I

**George Tupou I** (4 Disember 1797 – 18 Februari 1893), asalnya dikenali sebagai **Tāufaʻāhau I**, ialah raja pertama Tonga moden. Asalnya mengawal sebidang tanah sengketa di Haʻapai, baginda meluaskannya untuk mengawal Vavaʻu, Tongatapu, dan kepulauan lain.

## Rujukan

## Karya dipetik

### Jurnal
* 
* 
* 
* 

### Web
* 

## Pautan luar

* Lātūkefu, S. (1975). *King George Tupou I of Tonga*. Nukuʻalofa: Tonga Traditions Committee, 37pp. Reprinted from a chapter in J. W. Davidson & Deryck Scarr (eds). (1970). *Pacific Islands Portraits*. Canberra, Australian National University Press. .
*'I.F. Helu; Critical essays: Cultural perspectives from the South seas; 1999
Chōsokabe Morichika

ialah seorang daimyo samurai pada masa Sengoku hingga awal pentadbiran Keshogunan Tokugawa. Dikenal dengan kesetiaannya pada Ishida Mitsunari dan Toyotomi, Morichika ialah penguasa Pulau Shikoku, sebelum jawatannya dilepas oleh Tokugawa Ieyasu beberapa bulan selepas Pertempuran Sekigahara. Nama lahirnya ialah Sen'yumaru (千熊丸).

## Rujukan
Konsert MeleTOP TVS

***Konsert MeleTOP TVS (Nang Champiyen, Nang Legend)*** ialah sebuah acara muzik berskala mega yang merupakan kolaborasi sulung antara dua gergasi penyiaran **Malaysia**, iaitu ***Astro*** dan ***TVS (TV Sarawak)***.

konsert ini dianjurkan untuk meraikan kepelbagaian budaya, muzik, dan perpaduan rakyat ***Malaysia***, khususnya di wilayah Borneo. Ia menandakan detik bersejarah kerana buat pertama kalinya rancangan bual bicara hiburan popular ***[[MeleTOP]]*** dibawa keluar dari ***Studio MeleTOP*** untuk diadakan secara besar-besaran di ***Sarawak***.

## Persembahan
Berikut ialah senarai artis yang membuat persembahan sepanjang konsert (mengikut turutan):

* Hafiz Suip (tiada membuat persembahan di konsert) 
* Sada Borneo
* Dion Dias
* Stacy 
* Mimi Fly
* Wani Kayrie
* Noki K-Clique
* Hael Husaini
* Hairee Francis
* Nadeera Zaini
* Francisca Luhong James
* Dayang Nurfaizah
* Floor 88
* Namie
* Marsha Milan
* Dolla

## Anugerah
### Pengiktirafan

***Anugerah Khas Borneo MeleTOP*** Anugerah ini diberikan sebagai tanda penghormatan dan pengiktirafan kepada beliau atas jasa serta sumbangan besarnya dalam industri muzik Malaysia, sekali gus mengharumkan nama ***negeri Sarawak*** di peringkat kebangsaan dan antarabangsa.

Penerima Anugerah Khas di ***Konsert MeleTOP TVS*** ialah penyanyi tersohor kelahiran **[[Sarawak]]**, iaitu Dayang Nurfaizah

## Rujukan

## Pautan Luar

* 
* 
* 
* 
*Saluran MeleTOP di YouTube
Konsert10QMeleTOP

***Konsert10QMeleTOP*** ialah merupakan sebuah konsert khas sempena sambutan ulang tahun ke-10 rancangan bual bicara hiburan terkemuka ***[[Malaysia]]***, ***[[MeleTOP]]*** yang mula disiarkan pada tahun 2012. Konsert ini dianjurkan sebagai tanda penghargaan kepada para penonton setia yang telah menyokong ***MeleTOP*** sepanjang satu dekad dalam menyajikan kandungan hiburan, muzik serta informasi selebriti tempatan dan antarabangsa.

## Trivia
Pada tahun 2022, siri ini meraikan ulang tahunnya yang ke-10. Bermula 1 November tahun yang sama, bekas penyampai berita **[[TV3]]**, **Hawa Rizwana**menjadi pengacara tetap baharu bersama **Nabil Ahmad** pada musim baharu, menggantikan **[[Neelofa]]**.

## Persembahan & Menemu Bual
Berikut ialah senarai artis yang membuat persembahan sepanjang konsert dan menemu bual bersama artis jemputan (mengikut turutan):

* Stacy
* Khai Bahar
* Ryan Bakery
* Wan Chai
* Hael Husaini
* Black Hanifah
* Haqiem Rusli
* Cakra Khan
* Amir Masdi
* Aina Abdul

## Rujukan

## Pautan Luar

* 
* 
* 
* 
*Saluran MeleTOP di YouTube
Room no.9

*Room No.9*  (Korean: 나인룸; RR: Naillum) sebuah drama Korean selatan yang dibintangi oleh Kim Hee-sun, Kim Hae-sook and Kim Young-kwang. Ia mula ditayangkan pada 6 October - 25 November 2018 Di TVN, setiap sabtu dan ahad pukul 21:00 (KST).[2][3][4]
Filemografi Elyshia Abegail

Berikut senarai karya lakonan Elyshia Abegail dalam karier seninya.

## Drama

## Drama web

## Pautan luar
*
Filemografi Wilma Muhammad

Berikut senarai karya lakonan Wilma Muhammad dalam karier seninya.

## Filem

## Drama

## Telefilem

## Drama web

## Rujukan

## Pautan luar
*
Kim Won-bong

**Kim Won-bong** (; 1898 – ) ialah seorang aktivis kemerdekaan Korea, anarkis Korea, komunis, dan kemudian negarawan di Korea Utara.

Beliau merupakan jeneral Tentera Pembebasan Korea serta komander Kor Perwira dan Kor Sukarelawan Korea. Nama seni beliau ialah **Yaksan** (약산; 若山). Semasa pengasingan beliau di luar negara di China, beliau menggunakan pelbagai nama samaran, termasuk **Ch’oe Rim** (최림; 崔林), **Yi Ch’ung** (이충; 李冲), **Chin Kuk-pin** (진국빈; 陳國斌), dan **Ch’ŏn Se-dŏk** (천세덕; 千世德).

## Biografi
Kim dilahirkan pada tahun 1898 di Miryang, Wilayah Gyeongsang Selatan, Empayar Korea. Beliau dilahirkan daripada ayahnya, Kim Chu-ik (김주익; 金周益), dan ibunya, Yi Kyŏng-nyŏm (이경념; 李京念), dan tergolong dalam keluarga Gimhae Kim.

Pada zaman mudanya, beliau belajar di *[[seodang]]*, iaitu sekolah tradisional Korea. Pada tahun 1908, beliau mendaftar di sekolah gaya moden. Pada tahun 1910, beliau menghadiri Sekolah Menengah Donghwa (동화중학; 同和中學). Pada tahun 1913, beliau belajar di sebuah sekolah di Seoul. Pada tahun 1916, beliau berada di China untuk mempelajari bahasa Jerman. Pada tahun 1918, beliau mendaftar di Universiti Nanking.

Pada Februari 1919, Kim memasuki Akademi Tentera Shinhŭng dan menjalani pendidikan ketenteraan selama enam bulan. Selepas itu, beliau meninggalkan akademi tersebut. Pada 9 November tahun yang sama, Kim menubuhkan sebuah organisasi bawah tanah nasionalis Korea yang dikenali sebagai Kor Perwira Korea, bersama Yang Gun-ho, Gwak Jae-ki, Han Bong-Geun, Kim Ok, dan lain-lain. Antara matlamat Kor Perwira adalah untuk membunuh pegawai Jepun dan orang Korea yang bekerjasama dengan mereka, selain menyerang markas Jepun.

Selepas mengambil alih jawatan sebagai ketua Kor Perwira, Kim mendapati bahawa beliau tidak dapat mencapai matlamat organisasi kerana bilangan ahlinya tidak mencukupi. Oleh itu, beliau menyertai Akademi Tentera Whampoa pada tahun 1926. Kim menggunakan nama samaran "Ch’oe Rim" dan menubuhkan Parti Revolusioner Kebangsaan Korea serta Parti Pembaharuan Komunis Joseon.

Parti Revolusioner Kebangsaan Korea ditubuhkan di Shanghai pada tahun 1935 oleh sekumpulan parti nasionalis Korea sayap kiri, yang dianjurkan oleh Kim Kyu-sik, Kim Won-bong dan Cho Soang. Pada 10 Julai 1937, atas jemputan Kerajaan Republik China, Kim Won-bong pergi ke Lushan, lokasi persidangan kerajaan China dan pusat peranginan terkenal. Semasa berada di sana, pegawai kerajaan China menekankan kepentingan menyertai persatuan bersatu menentang imperialisme Jepun. Sebelum kembali, Kim menerima pembiayaan yang banyak daripada gabenor China.

Kim berkhidmat sebagai timbalan panglima Tentera Pembebasan Korea di bawah Kerajaan Sementara Republik Korea.

## Legasi
Kim Won-Bong kekal sebagai tokoh kontroversi di Korea Selatan kerana beliau membelot ke Korea Utara pada tahun 1948 dan berkhidmat sebagai Komander Korea Utara semasa Perang Korea. Pada 6 Jun 2019, Presiden Korea Selatan, Moon Jae-in menyampaikan ucapan Hari Memorial di Perkuburan Negara Seoul, memuji sumbangan Kim Won-Bong dalam gerakan kemerdekaan Korea. Ucapan itu mendapat kritikan hebat daripada ahli-ahli Parlimen Konservatif.

## Catatan

## Bacaan tambahan

* 
* 
*
Senyuman Di Pagi Raya

***Senyuman Di Pagi Raya*** merupakan sebuah album kompilasi aidilfitri ke-15 yang menampilkan penyanyi di bawah syarikat rakaman Suria Records.

## Senarai Runut
Filemografi Edika Yusof

Berikut senarai karya lakonan Edika Yusof dalam karier seninya.

## Filem

## Drama

## Telefilem

## Pautan luar
*
Teknologi getah

**Teknologi getah** (Jawi: ) adalah subjek yang berkaitan dengan transformasi getah atau elastomer menjadi produk yang berguna, seperti tayar kereta, tikar getah dan tali regangan senaman. Bahan-bahannya termasuk lateks, getah asli, getah sintetik dan bahan polimer lain, seperti elastomer termoplastik. Getah yang diproses melalui kaedah tersebut merupakan komponen bagi pelbagai jenis barangan.

Produk getah boleh dikategorikan kepada dua kategori utama:

* Produk getah kering (bentuk kering)
* Produk lateks (getah basah) (bentuk cecair)

## Pemvulkanan
Kebanyakan produk getah telah divulkankan, iaitu satu proses yang melibatkan pemanasan dengan sejumlah kecil sulfur (atau agen rangkaian silang yang setara) untuk menstabilkan rantaian polimer bagi julat suhu yang luas. Penemuan ini telah dibuat oleh Charles Goodyear pada tahun 1844, tetapi ia merupakan proses yang terhad kepada rantaian polimer yang mempunyai ikatan ganda dua dalam tulang belakangnya. Bahan-bahan tersebut termasuk getah asli dan polibutadiena. Walau bagaimanapun, julat bahan yang tersedia adalah jauh lebih luas kerana semua polimer menjadi elastometrik di atas suhu peralihan kaca mereka. Namun, keadaan elastomerik adalah tidak stabil kerana rantaian boleh menggelongsor antara satu sama lain yang mengakibatkan rayapan atau pelonggaran tegasan di bawah keadaan beban statik atau dinamik. Penghubung silang kimia menambah kestabilan kepada rangkaian yang diperlukan untuk kebanyakan aplikasi praktikal.

## Pemprosesan getah
Kaedah untuk memproses getah termasuk pemastikan dan pelbagai operasi seperti pencampuran, penggerusan (*calendering*), penyemperitan (*extrusion*), yang mana kesemua proses ini adalah penting untuk membawa getah mentah ke dalam keadaan yang sesuai bagi pembentukan produk akhir. Proses pemastikan memecahkan rantaian polimer dan menurunkan jisim molekulnya supaya kelikatan menjadi cukup rendah untuk pemprosesan lanjut. Selepas ini dicapai, pelbagai bahan tambahan boleh dimasukkan ke dalam bahan tersebut agar sedia untuk perangakaian silang. Getah boleh dimastik pada mesin pengisar dua golekan atau dalam pembancuh industri yang datang dalam pelbagai jenis.

Getah terlebih dahulu dikompaun dengan bahan tambahan seperti sulfur, karbon hitam dan pemacu. Ia ditukarkan menjadi campuran seperti doh yang dipanggil "kompaun" kemudian digiling menjadi kepingan mengikut ketebalan yang dikehendaki. Getah kemudiannya boleh disemperit atau diacu sebelum dirawatkan.

## Lihat juga
* Elastomer termoplastik
* Getah sintetik
* Pemvulkanan
* Persatuan Teknologi Getah Brazil
* Pingat Charles Goodyear

## Rujukan

## Pautan luar
* Latex Technology - What Is Wet Rubber (dalam bahasa Inggeris)
Republik Rakyat Belarus

**Republik Rakyat Belarus** (**BNR**; , ), juga dikenali sebagai **Republik Demokratik Belarus**, merupakan percubaan pertama untuk menubuhkan sebuah negara bangsa moden Belarus. Ia diisytiharkan merdeka pada 25 Mac 1918 di Minsk oleh Rada (Majlis) Republik Demokratik Belarus.

Berbangkit daripada kekacauan Perang Dunia Pertama dan Rebolusi Rusia, BNR berusaha untuk mengekalkan wilayah Belarus daripada dibahagikan oleh Jerman, Rusia Soviet dan Poland yang baru merdeka. Walaupun ia gagal mengawal sepenuhnya wilayahnya berdepan dengan kemaraan Soviet, BNR memainkan peranan penting dalam menetapkan simbol-simbol kedaulatan Belarus (bendera putih-merah-putih dan lambang Pahonia) serta memaksa Bolshevik menubuhkan Republik Soviet Sosialis Byelorussia sebagai konsesi kepada nasionalisme Belarus.

Kerajaannya iaitu Rada BNR terus wujud sebagai kerajaan buangan yang tertua masih aktif di dunia. Berbeza dengan kerajaan buangan Eropah Timur lain yang dibubarkan selepas 1991, Rada BNR mengekalkan mandatnya, dengan alasan bahawa rejim semasa Alexander Lukashenko melanggar kedaulatan dan prinsip demokrasi negara Belarus.

Kerajaan Republik Demokratik Belarus tidak pernah memerintah keseluruhan wilayah Belarus. Pada 1919, ia wujud bersama dengan Republik Soviet Sosialis Byelorussia, yang dikawal oleh Rusia Soviet (kemudian sebahagian daripada Republik Soviet Sosialis Lithuania–Byelorussia), dan memindahkan pusat pemerintahannya ke Vilnius dan Hrodna. Bagaimanapun, ia dibubarkan berikutan pembahagian keseluruhan wilayah Belarus antara Tentera Merah Bolshevik dan Angkatan Bersenjata Poland hasil Perang Poland–Soviet 1919–1921.

Idea untuk menubuhkan sebuah negara Belarus baru dicadangkan pada Disember 1917 oleh sekumpulan delegasi di Kongres Seluruh-Belarus Pertama di Minsk, tetapi kongres itu dibubarkan oleh Bolshevik. Beberapa jam sebelum Minsk diduduki oleh tentera Empayar Jerman pada 21 Februari, Jawatan Eksekutif Kongres Semua-Belarus, melalui Piagam Perlembagaan Pertama, mengisytiharkan dirinya sebagai pihak berkuasa di wilayah itu dan menubuhkan kerajaan sementara (Sekretariat Rakyat). Pada 25 Mac, di bawah keadaan pendudukan Jerman, Piagam Perlembagaan Ketiga mengisytiharkan Belarus sebagai negara merdeka dan bebas.

Selepas kekalahan Jerman dalam Perang Dunia dan pembatalan Perjanjian Brest-Litovsk, tentera Jerman mula menarik diri dari wilayah yang diduduki. Menjelang Disember 1918, unit Tentera Merah telah memasuki Minsk. Kerajaan Republik Rakyat Belarus (BNR) meneruskan aktiviti dalam buangan. Pada Oktober 1925, Persidangan Politik Semua-Belarus di Berlin mengumumkan pembubaran BNR. Banyak tokoh terkemuka BNR, A. Smolich, V. Lastouski, A. Tsviakevich, J. Liosik, dan lain-lain kembali ke SSR Byelorussia, namun kemudiannya ditindas.

Pada masa kini, kerajaan buangan mereka, Rada Republik Demokratik Belarus merupakan kerajaan buangan tertua yang masih berfungsi.

## Catatan

## Pautan luar

* The Rada of the Belarusan Democratic Republic in Exile website
* 
* 
* Timeline of Belarusian People's Republic
Blendo Games

**Blendo Games** ialah sebuah syarikat pembangun permainan video bebas Amerika Syarikat yang berpangkalan di Bandar Culver, California. Syarikat ini diasaskan oleh Brendon Chung pada tahun 2010 dan pada asasnya merupakan usaha seorang diri. Blendo Games mendapat pendedahan yang lebih meluas dengan pengeluaran permainan video *[[Gravity Bone]]* dan *Flotilla*. Studio ini juga telah mengeluarkan beberapa permainan lain dalam beberapa genre.

## Permainan

## Rujukan

## Pautan luar
* 
*
Thirty Flights of Loving

***Thirty Flights of Loving*** ialah permainan video pengembaraan orang pertama yang dibangunkan oleh Brendon Chung di bawah syarikat Blendo Games. Ia telah diterbitkan pada Ogos 2012 untuk Microsoft Windows, November 2012 untuk OS X, dan pada Disember 2021 untuk Linux. Permainan ini merupakan susulan  tidak langsung kepada *[[Gravity Bone]]* (2008), dengan perisik tanpa nama yang sama sebagai watak utama. Ia mengikuti tiga orang ketika mereka bersedia untuk rompakan arak dan akibat daripada operasi tersebut.

*Thirty Flights of Loving* telah dibangunkan sebagai sebahagian daripada kempen Kickstarter untuk kebangkitan semula pod siar Idle Thumbs dan menyertakan salinan percuma daripada pod siar sebelumnya. Permainan ini menggunakan versi enjin *Quake II* era 1997 milik id Software yang diubah suai dan menggabungkan muzik yang digubah oleh ahli Idle Thumbs, Chris Remo. Ia menerima ulasan yang umumnya menggalakkan daripada saluran media permainan video, dengan skor 88 daripada 100 di tapak web agregat Metacritic. Susulannya, *Quadrilateral Cowboy* telah dilancarkan pada 25 Julai 2016.

## Tatamain
*Thirty Flights of Loving* ialah permainan video pengembaraan orang pertama yang dianggarkan mengambil masa kira-kira 15 minit secara purata untuk disiapkan. Menggunakan kekunci WASD dan tetikus,  pemain mengawal watak utama, seorang perisik tanpa nama yang mengambil bahagian dalam operasi penyeludupan arak. Pemain bekerja bersama watak-watak yang tidak boleh dimainkan, Anita, seorang pakar perobohan dan Borges, seorang pemalsu. Permainan ini mengikuti kumpulan itu ketika mereka bersedia untuk rompakan dan mengalami akibatnya. Rompakan itu diabaikan daripada permainan, walaupun didedahkan bahawa ia menjadi tidak kena.

Tidak seperti *Gravity Bone*, *Thirty Flights of Loving* menggunakan penceritaan tidak linear, memaksa pemain untuk menyusun penceritaan. Semasa permainan, matlamat dan panduan diberikan melalui interaksi pemain dengan objek. Pemain mempunyai sedikit kawalan ke atas mekanik permainan dan hanya boleh bergerak bebas dan mengambil objek mengikut keperluan untuk maju. Beberapa tindakan pilihan, seperti meminum arak tersedia pada beberapa peringkat permainan.

## Pelancaran
*Thirty Flights of Loving* telah diumumkan pada Februari 2012 sebagai sebahagian daripada kempen Kickstarter untuk pod siar Idle Thumbs. Pasukan Idle Thumbs telah bercakap dengan Chung tentang kemungkinan permainan susulan kepada *Gravity Bone*, yang ditawarkan sebagai salah satu ganjaran kempen Kickstarter mereka. Mereka yang menyokong kempen tersebut menerima *Thirty Flights of Loving* sebelum pelancaran rasminya pada Ogos 2012. Mereka juga mendapat capaian  kepada "mod Goldblum" eksklusif yang bukan sebahagian daripada keluaran umum. Ia menggantikan model watak dengan yang menyerupai pelakon Jeff Goldblum. Permainan ini, bersama salinan percuma *Gravity Bone* telah disediakan untuk penyokong awal pada Julai 2012 dan kepada orang awam sebulan kemudian melalui pelantar Steam. Keluaran OS X menyusul pada November 2012, dengan versi Linux menyusul pada Disember 2021.

## Rujukan

## Pautan luar
* 
*
Dewan Undangan Negeri Perlis ke-15

**Dewan Undangan Negeri** **Perlis ke-15** dianggotai oleh individu yang telah terpilih melalui pilihan raya negeri Perlis 2022 ke Dewan Undangan Negeri Perlis bagi sesi ke-15. Seramai 15 orang individu telah mendapat tempat dalam DUN hasil pilihan raya negeri. Tempoh khidmat ADUN Perlis ke-15 bermula pada 19 November 2022 sejurus selesainya pilihan raya negeri.

## Senarai keanggotaan

### Senarai perjawatan

* Yang Dipertua: Rus'sele Eizan (PN-PAS)
* Ketua Kerajaan: 
** Abu Bakar Hamzah (PN-Bersatu, sejak 28 Disember 2025) 
** Mohd Shukri Ramli (PN-PAS, sehingga 25 Disember 2025) 

### Senarai anggota

## Catatan
Filemografi Nazim Othman

Berikut senarai karya lakonan Nazim Othman dalam karier seninya.

## Drama

## Telefilem

## Drama web

## Televisyen

## Siniar

## Video Klip

## Pautan luar
*
Pilihan raya kecil Chuping 2026

Sebuah **pilihan raya kecil di Chuping ** dijadualkan akan diadakan pada 2026 untuk kerusi Dewan Undangan Negeri Perlis bagi . Pilihan raya kecil ini akan diadakan berikutan keahlian penyandangnya, Saad Seman sebagai ahli Parti Islam Se-Malaysia (PAS) telah terhenti pada 24 Disember 2025. Saad berkhidmat sebagai kerusi DUN Chuping sejak tahun 2022. PRK itu akan diadakan serentak dengan kerusi Bintong dan Guar Sanji.

## Lihat juga
* Pilihan raya kecil Bintong 2026 
* Pilihan raya kecil Guar Sanji 2026

## Rujukan
Mohammad Tajul Islam

**Mohammad Tajul Islam** (; lahir 25 Mac 1973) merupakan seorang peguam kanan di Mahkamah Agung Bangladesh yang kini berkhidmat sebagai Ketua Pendakwa Raya (*Chief Prosecutor*) bagi Tribunal Jenayah Antarabangsa (ICT). Beliau telah dilantik oleh kerajaan interim pimpinan Muhammad Yunus pada September 2024, dengan status yang setara dengan Peguam Negara Bangladesh.

## Kehidupan awal dan pendidikan
Islam dilahirkan pada 25 Mac 1973 di Daerah Jamalpur. Beliau menamatkan pendidikan menengah di Sekolah Zilla Jamalpur dan pendidikan menengah tinggi di Kolej Kerajaan Ashek Mahmud. Beliau kemudiannya menyambung pengajian dalam bidang undang-undang di Universiti Rajshahi, di mana beliau memperoleh ijazah Sarjana Muda Undang-undang (LL.B. Hons) pada tahun 1995 dan ijazah Sarjana Undang-undang (LL.M.) pada tahun 1996.

## Kerjaya undang-undang
Tajul Islam memulakan kerjaya undang-undangnya pada tahun 1998 selepas berdaftar dengan Majlis Peguam Bangladesh. Pada 30 Januari 1999, beliau telah didaftarkan secara rasmi sebagai peguam bela di Mahkamah Agung Bangladesh. Sepanjang kerjayanya, beliau dikenali sebagai peguam bela yang mengendalikan kes-kes undang-undang jenayah dan perlembagaan yang kompleks.

### Tribunal Jenayah Antarabangsa
Sebelum dilantik sebagai pendakwa, Islam dikenali secara meluas sebagai peguam bela bagi pemimpin-pemimpin Bangladesh Jamaat-e-Islami yang didakwa melakukan jenayah perang semasa Perang Kemerdekaan Bangladesh pada tahun 1971. Beliau pernah menjadi sebahagian daripada pasukan pembelaan untuk tokoh-tokoh seperti Abdul Quader Molla dan Ali Ahsan Mohammad Mujaheed.

Pada Mac 2015, di tengah-tengah ketegangan politik di Bangladesh, Islam pernah ditahan seketika oleh pihak polis sebelum akhirnya dibebaskan.

### Aktiviti politik
Islam merupakan salah seorang pengasas dan pernah berkhidmat sebagai penyelaras bersama (*joint convener*) bagi **Parti Amar Bangladesh** (AB Party). Walau bagaimanapun, demi menjaga integriti dan berkecuali dalam memegang jawatan kehakiman, beliau telah meletakkan jawatan daripada parti tersebut sejurus sebelum mengangkat sumpah sebagai Ketua Pendakwa Raya pada 7 September 2024.

## Ketua Pendakwa Raya (2024–kini)
Susulan peletakan jawatan Perdana Menteri Sheikh Hasina akibat protes besar-besaran, kerajaan interim Bangladesh telah melantik Tajul Islam untuk mengetuai pendakwaan di ICT. Fokus utama beliau adalah untuk menyiasat dakwaan pencabulan hak asasi manusia dan kes pembunuhan yang berlaku semasa protes pelajar tahun 2024. Beliau telah menyatakan komitmen untuk menyusun semula pasukan penyiasatan dan memastikan proses keadilan berjalan secara telus mengikut piawaian antarabangsa.

## Lihat juga
* Tribunal Jenayah Antarabangsa (Bangladesh)
* Kerajaan interim Bangladesh

## Rujukan

## Pautan luar
* Laman Web Rasmi Tribunal Jenayah Antarabangsa (Bangladesh)
Bendera Persatuan Cina Malaysia

**Bendera Persatuan Cina Malaysia** () iakah bendera bagi Persatuan Cina Malaysia (MCA).

## Lihat juga

* Bendera Malaysia
* Persatuan Cina Malaysia
* Bendera Kuomintang
Piala VFF

**Piala VFF** ialah kejohanan bola sepak yang dianjurkan di Vietnam. Kejohanan ini diadakan setiap tahun di Stadium Nasional Mỹ Đình di Hanoi.

## Ringkasan kejohanan

## Rujukan


## Pautan luaran

*
Filemografi Azlee Senario

Berikut senarai karya lakonan, nyanyian dan pelawak Azlee Senario dalam karier seninya.

## Filem

## Drama

## Telefilem

## Televisyen

## Peserta

## Rujukan

## Pautan luar
*
Republik Demokratik Moldavia

**Republik Demokratik Moldavia** ( disingkatkan **MDR**; , ), juga dikenali sebagai **Republik Moldavia** atau **Republik Rakyat Moldavia**, merupakan sebuah negara yang diisytiharkan pada 15 Disember 1917 oleh *[[Sfatul Țării]]* (Majlis Kebangsaan) Bessarabia, yang dipilih pada Oktober–November 1917 selepas Revolusi Februari dan permulaan perpecahan Empayar Rusia.

*Sfatul Țării* berfungsi sebagai badan perundangan, manakala "Majlis Pengarah Jeneral", yang dinamakan semula sebagai "Majlis Menteri" selepas Pengisytiharan Kemerdekaan, bertindak sebagai kerajaan. Republik ini diisytiharkan pada 2/15 Disember 1917, hasil Perisytiharan Hak-hak Bangsa-bangsa Rusia.

## Sejarah
Republik Demokratik Moldavia wujud antara 1917 hingga 1918 dan melalui tiga fasa utama: autonomi dalam Rusia, kemerdekaan, dan persekutuan dengan Romania. Pada 2 Disember 1917, Moldavia mengisytiharkan dirinya sebagai republik autonomi di bawah Republik Demokratik Persekutuan Rusia, dengan *[[Sfatul Țării]]* (Majlis Kebangsaan) sebagai badan perundangan dan Majlis Pengarah Jeneral sebagai kerajaan. Namun demikian, dalam beberapa hari, Bolshevik mengambil alih Chișinău, ibu kota republik yang baru terbentuk, menimbulkan huru-hara dan melemahkan kuasa Republik.

Pada Januari 1918, setelah ahli nasionalis *Sfatul Țării* meminta bantuan tentera daripada Romania. Tentera Romania memasuki Moldavia pada 10 Januari dan menguasai ibu kota dalam beberapa hari. Dengan penguasaan tentera Romania, pada 24 Januari, Moldavia mengisytiharkan kemerdekaan sepenuhnya. Dalam tempoh ini, terdapat kekacauan sosial kerana tentera Rusia yang mundur dan pengaruh Bolshevik, dan para petani mula membahagikan tanah besar kepada diri mereka sendiri.

Pada 27 Mac 1918, Moldavia memasuki persekutuan bersyarat dengan Kerajaan Romania, mengekalkan autonomi provinsi dan badan perundangan *Sfatul Țării*. Selepas Perang Dunia Pertama berakhir, pada 27 November 1918, *Sfatul Țării* mengisytiharkan penggabungan tanpa syarat Bessarabia dengan Romania, menamatkan Republik Demokratik Moldavia secara rasmi. Penggabungan ini kemudian disahkan melalui Perjanjian Paris pada 1920. Sepanjang kewujudannya yang singkat, Republik Demokratik Moldavia mempunyai tiga Perdana Menteri: Pantelimon Erhan, Daniel Ciugureanu dan Petru Cazacu.

## Catatan
Nuvion Inc

**Nuvion Capital Inc**. is an American technology firm based in New York, United States,specializing in cloud security, compliance and related services.

## Overview
Nuvion Capital operates at the intersection of artificial intelligence and the capital markets, aiming to redefine how investors understand and create value in an era of high information density and heightened volatility.

The company's operational base in New York connects it to North America, Europe, and Asia.

## Technology
Nuvion Capital Inc employs a multi-layered research engine capable of structurally interpreting price volatility, market sentiment, and institutional  flows.

The firm utilizes deep learning algorithms for predictive analysis and algorithmic rebalancing, ensuring portfolio optimization across varying market cycles.

## References
Republik Rakyat Krimea

**Republik Rakyat Krimea** (Tatar Krimea: ; ; ) atau **Republik Demokratik Krimea**, merupakan sebuah negara yang mengisytiharkan dirinya sendiri dan wujud dari Disember 1917 hingga Januari 1918 di Semenanjung Krimea. Republik ini merupakan salah satu daripada negara berusia singkat yang mengisytiharkan kemerdekaan selepas Revolusi Rusia 1917 menyebabkan kejatuhan Republik Rusia.

Republik Rakyat Crimea diisytiharkan atas inisiatif Kurultai Tatar Krimea, sebuah badan perwakilan yang menegaskan prinsip kesamarataan semua etnik di Semenanjung Krimea. Pada ketika itu, penduduk Krimea terdiri daripada orang Rusia dan Ukraine, namun Tatar Crimea merupakan kuasa politik dan budaya utama. Noman Çelebicihan dipilih sebagai presiden pertama republik tersebut. Kurultai yang dianggotai 76 wakil, termasuk empat wanita, datang daripada lima daerah utama Krimea dan dipengerusikan oleh Asan Sabri Ayvazov.

Dalam menentang pengaruh Bolshevik, Kurultai menggubal Undang-Undang Asas Tatar Krimea, menubuhkan kerajaan sementara serta sebuah parlimen sementara. Kerajaan ini turut saling mengiktiraf dengan Majlis Pusat Ukraine. Bagaimanapun, usaha membina negara ini berdepan tentangan hebat apabila Bolshevik yang disokong Armada Laut Hitam melancarkan rampasan kuasa. Bermula Disember 1917, Bolshevik menawan Sevastopol dan seterusnya Simferopol pada Januari 1918. Noman Çelebicihan ditangkap, dipenjarakan dan akhirnya dihukum mati tanpa perbicaraan, dengan mayatnya dibuang ke laut.

Walaupun Kurultai cuba merundingkan perdamaian, menjelang akhir Januari 1918, seluruh Krimea jatuh ke tangan Bolshevik, dan semua institusi republik dibubarkan. Tempoh ini menyaksikan bermulanya Keganasan Merah di Krimea. Ramai pemimpin Tatar Krimea melarikan diri atau berundur ke kawasan pergunungan. Bolshevik kemudiannya menubuhkan Republik Sosialis Soviet Taurida buat sementara waktu sebelum Krimea ditawan oleh tentera Republik Rakyat Ukraine dan Empayar Jerman. Beberapa pemimpin nasionalis Krimea yang terselamat mendapatkan perlindungan politik di Kyiv dan memohon bantuan ketenteraan bagi menentang Bolshevik.

## Catatan

## Pautan luar
* Ivanets, A. ''Ukrainian-Crimean-tatar union of the Revolutionary times.'' Ukrayinska Pravda. 2012-08-02. (original source)
3 Dayang (Kumpulan)

Tiga Dayang Atau **3 Dayang**

Tubuhkan Tahun 2025 Pengerusi IKIM & Ketua Pegawai Eksekutif (CEO) TV Kedah Abang Zulkarnain Abang Abdul Rahman

## Kerjaya
### 2025-Kini  Tubuhkan 3 Dayang

Elite (1995) & De Fam (2015)

Ahli Kumpulan Baharu 3 Dayang Adik Beradik 

Selepas Big Stage Alpha A7PHA (kumpulan muzik) Lagu Baharu Kini 2026 Asal Feminin (kumpulan)

## Ahli

### Ahli Terkini
*Dayang Zainatull Aqma  (2025- Kini)
* Dayang Zainatull Nea Junia  (2025-Kini)
* Dayang Zainatull Nur Souraya (2025- Kini)

## Diskografi
Tokugawa Iemochi

(17 Julai 1846 – 29 Ogos 1866) merupakan *[[shōgun]]* ke-14 dalam Keshogunan Tokugawa di Jepun, yang memegang jawatan dari tahun 1858 hingga 1866. Semasa pemerintahannya, Jepun mengalami kekacauan dalaman yang besar akibat pembukaan semula hubungan dengan kuasa Barat. Pemerintahannya juga menyaksikan kelemahan keshogunan semakin ketara.

Iemochi meninggal dunia pada 1866 dan dikebumikan di Zōjō-ji. Nama Buddha beliau ialah **Shonmyoin**.

## Biografi
Tokugawa Iemochi, yang dikenali ketika kanak-kanak sebagai **Kikuchiyo** (菊千代), ialah anak sulung Tokugawa Nariyuki, penguasa Domain Wakayama generasi ke-11, dengan gundiknya Jitsujoin. Beliau dilahirkan di kediaman domain di Edo (sekarang Minato-ku, Tokyo). Pada 1847, pada usia satu tahun, beliau diangkat sebagai pewaris *[[daimyō]]* generasi ke-12 Tokugawa Narikatsu, dan menggantikannya pada 1850 dengan nama **Tokugawa Yoshitomi** setelah dewasa pada 1851. Pada 1858, beliau diambil sebagai anak angkat Shōgun Iesada dan isterinya, Atsuhime sebagai pewaris rumah Tokugawa utama, dan menukar namanya kepada Iemochi selepas menjadi *shōgun*.

Sebelum kematian Iesada, beliau mewasiatkan supaya Ii Naosuke membantu Iemochi dalam pentadbiran sehingga cukup dewasa, dan semua urusan politik dibincangkan bersama ibu Iemochi, Tenshōin. Sebagai sebahagian daripada gerakan *[[kōbu gattai]]* ("Kesatuan Mahkamah dan Bakufu"), Iemochi berkahwin dengan Puteri Kazu, puteri Maharaja Ninko, pada 11 Februari 1862. Puteri Kazu menolak gelaran "Midaidokoro" dan hanya menggunakan gelaran Miya.

Pada 22 April 1863, Iemochi mengadakan perarakan besar ke Kyoto, menjadi *shōgun* pertama sejak Tokugawa Iemitsu pada 230 tahun sebelumnya yang mengunjungi ibu kota. Iemochi meninggal dunia pada usia 20 tahun, menamatkan perkahwinannya yang singkat. Sebelum mati, beliau mengangkat seorang anak angkat, Tayasu Kamenosuke (kemudian Tokugawa Iesato), sebagai pewarisnya. Disebabkan keshogunan sedang berkonflik dengan Chōshū, Tokugawa Yoshinobu dilantik sebagai shōgun ke-15 dan mengangkat anak angkat Iemochi. Puteri Kazu kemudiannya menukar namanya kepada  Seikan’in no Miya. Penyebab kematian Iemochi dilaporkan akibat kegagalan jantung kerana beriberi (kekurangan vitamin B1).

Penggantinya, Tokugawa Yoshinobu menjadi *shōgun* Tokugawa terakhir, menyaksikan berakhirnya keshogunan dan berlakunya Pemulihan Meiji.

## Catatan

## Pautan luar

*  Digitized woodblock print: Shogun Iemochi in procession towards Kyoto in ''Bunkyū 3''
Cacashop

CashPops ialah kempen pemasaran dan produk fizikal yang dilancarkan pada Disember 2025 oleh CashKaro, platform pulangan tunai dan kupon terbesar di India. Ia digambarkan sebagai inovasi fintech yang menggunakan paket kerepek (kerepek) sebagai kaedah untuk pemerolehan pelanggan.

## Rujukan